Hiiumaa Vald

Pühalepa Osavalla Valitsus

Liili Eller

Asevallavanem 04.05.2023

Fred Pintsuk

Kärbi 5, Tallinn

Ettepanekud.

Käesolevaga allpool minu kui Fredi kinnistu omaniku ettepanekud seoses planeeritava Heltermaa Sadama detailplaneeringuga.

1. Fredi kinnistuga piirnevat sadama akvatooriumi piiri (kaardil punase punktiirina) nihutada mere poole piki olemsolevat muuli 100m-150m

Kaardil näidatud sadama akvatooriumi piiri korral on sinna võimalik ehitada muuli/lainemurdjaid mis jääks liiga lähedale minu kinnistu kaldapiirile ja piiraks minu kinnistult vaba pääsu merele ja vastupidi. Piiraksid minu vaadet merele, Natura2000 looduskaitsealale.

Lisaks piiraks ja rikkutaks minu põhiõigusi.

Antud piir peaks hakkama parvlaeva kaist.

Praeguse muuli tõttu ja sellest johtuvalt meretegevuse/muutunud lainetuse ja laine suuna tõttu on vähenenud minu kinnistu merepiir ehk kaldajoon, osa kinnistu mereäärset maapinda on merre uhutud. Antud fakti saab Maa ametist järgi vaadata kus on näha Fredi kinnistu kaldajoone muutused enna ja pärast muuli ehitust tänase päevani. Ca 2m on kaldajoon tulnud maale lähemale. Sellest johtuvalt on kinnistu veepiiri lähedale lainemurdjate/muulide ehitamise võimaldamine nüüd ja tulevikus ohuks Fredi kinnistu heaolule ja ohuks kaldajoone säilimisele.

1. Fredi kinnistuga piirnev mere ala kuulub Natura2000 linnuala, Natura2000 loodusala koosseisu ja igasugune majandustegevuse ehk sadama akvatooriumi laiendamine , lainemurdjate ja muulide ehitamine antud alasse on vastuolus Natura2000 arengukavadega, ja ka Euroopa Liidu Natura2000 alade arengukavadega.
2. Heltermaa kaubakai ehitamist ei näe majanduslikult otstarbekaks. Kaubakai on ette nähtud eelkõige ümarpuidu väljaveoks. Paraku on lähituleviku suund raiemahtude vähendamine Hiiumaal ja puidu toormaterjali suurem väärindamine. Kallimat ehk väärindatud puittooteid on otstarbekas transportida juba auto transpordiga ja väiksemas mahus aga mitte nn. otse laevadega. Seega kaubakai ehitus on majanduslikus mõttes ebaotstarbekas, mõttettu ja EU ja EV rahade raiskamine.

Kaubakai asemel näeksin hoopis turismi edendamiseks mõeldud infrastruktuuride arendust.

Kaubakai näol suureneb autotranspordi negatiivne mõju antud piirkonnale. Suureneb tihenenud teekasutusest saaste ümbruskaudsetele kinnistutele. Suureneb märgatavalt selline saaste nagu raskeveokite mõjul suurenenud asfaldi kulumisest tekkinud bituumeni lendosakesed, lämmastiku lendühendid, rehvide kulumisest tekkinud lendosakesed jne.

Kaubakail toimuv laadimine ja vastavad tööd suurendavad müra antud piirkonnas.

Suurenenud müra on kahjulik ümbritsevale Natura2000 linnuala loomadele.

Juhin tähelepanu sellele, et mitte kuskil Euroopsa ei ehitata kaubakaid – sadamat Natura2000 linnuala, Natura2000 loodusala piirkonda kuna see on vastuolus EU liidu Natura2000 suundadega. Antud kaubakai ehitus antud piirkonda võib tulevikus kaasa tuua trahvid EU poolt ja siis nende maksjateks on üldjuhul kohalik omavalitsus.

1. Ettepanek on, et seoses sadama lainemisega kaaluda ka sadamat ümbritsevate kinnistu omanikele sadama häirivast tegevusest tingituna taluvustasude, või muu, keskonna halvenemisest tingituna kompensatsiooni maksmist sadama omaniku poolt.

Lugupidamisega,

Fred Pintšuk

/Allkirjastatud digitaalselt/